Koala kathah-kathahipun manggén wonten ing bagéyan pesisir wétan Australia inggih punika wonten ing Adelaide ngantos dumugi Ujung Cape York.[8] Kejawi punika koala ugi saged gesang wonten ing dhaérah pedalaman.[8] Dhaérah pedalaman punika nggadhahi curah hujan ingkang saé kanggé gesangipun koala.[8] Koala punika kalebet kéwan ingkang dipunjagi wonten ing nagara Australia saéngga sinten tiyang ingkang ngingoni koala punika ugi kenging paukuman.[8] Koala punika kalebet kéwan ingkang dipunjagi amargi koala cacahipun namung sakedhik ing donya punika.[8] Koala dipunlindungi supados boten punah.[8] Wonten ing bagéyan kidul Australia, koala punika gesang wonten ing nagara bagéyan Mumbulla wonten ing pesisir kidul Australia.[20] Koala punika gesang wonten ing nagara bagéyan Australia kadosta wonten ing Queensland, New South Wales, Victoria, saha Australia Selatan.[9] Koala ugi manggén wonten ing Atherton Tableland (dhaérah ing kulon Cairns), wonten ing Qld saha pulo-pulo lepas pasisir Victoria saha Australia Selatan ing bagéyan kidul.[4] Habitat Koala Victoria kalebet panggénan ingkang paling asrep wonten ing Australia.[21] Déné habitat Koala Queensland punika kalebet salah setunggaling papan panggénan ingkang paling panas ing nagara Australia.[21]